दिल्ली के मुख्यमंत्री और आप सुप्रीमो अरविंद केजरीवाल अपने पांच दिन के दौरे के लिए पंजाब पहुंच गए हैं। केजरीवाल के दौरे का मकसद पंजाब में आम आदमी पार्टी की सियासी जमीन मजबूत करना है। वहीं केजरीवाल के इस दौरे से राजनीति गर्माहट रहेगी क्योंकि विपक्ष केजरीवाल के दौरे को लेकर डटा रहेगा। अपने पांच दिन के दौरे के दौरान केजरीवाल किसानों और कारोबारियों से मिलेंगे। आम आदमी पार्टी के प्रवक्ता बताया कि केजरीवाल पांच दिनों में मालवा, माझा और दोआबा सहित राज्य के ज्यादा से ज्यादा क्षेत्रों में जाने का प्रयास करेंगे।